Rumantsch: La strategia cantunala davart la forza hidraulica prevesa che las vischnauncas concessiunarias ed il cantun exequeschien da principi communablamein il dretg da retuorn dils implonts il mument che las concessiuns existentas scadan. Ina renunzia da far diever da quei dretg duei mo vegnir en damonda, sche l'ovra electrica sa per motivs economics ni tecnics evidents buca pli vegnir surdada a tiarzs. La finamira ei denton vinavon da concluder partenaris cun tiarzs ch'il cantun e las vischnauncas concessiunarias determineschan communablamein. Aschia duein las relaziuns da participaziun sespustar a media vesta a favur dil maun public. Grazia allas participaziuns pli grondas previdas s'augmenta era la quantitad dall'energia da participaziun dil cantun e dallas vischnauncas concessiunarias. Sche quella vegn commercialisada communablamein dil cantun e dallas vischnauncas da concessiun, dat quei per omisduas partidas schanzas da respargns scalai. Perquei eis ei previu ch'il cantun scaffeschi sper la Grischelectra SA in'ulteriura societad da gestiun collectiva sco plattaforma per commercialisar l'electricitad dil cantun e – sch'ellas ein d'accord – dallas vischnauncas concessiunarias. Il cantun duei denton buca surprender sez la commercialisaziun. Per la vendita duein esser responsablas interpresas commercialas a moda transacziunala. Quei procura d'ina vart per ina pli gronda flexibladad ella commercialisaziun, mo pretenda da l'autra vart era in'adattaziun dils differents instruments da commercialisaziun per controllar e tener a mistregn ton sco pusseivel las rescas.
Deutsch: Die kantonale Wasserkraftstrategie sieht folgerichtig vor, dass die Konzessionsgemeinden und der Kanton bei Ablauf der bestehenden Konzessionen grundsätzlich den Heimfall gemeinsam ausüben. Ein Verzicht auf die Ausübung soll nur dann erfolgen, wenn das Kraftwerk aus wirt-schaftlichen oder technischen Gründen offensichtlich nicht mehr an einen Dritten übergeben werden könnte. Angestrebt werden aber weiterhin Partnerschaften mit Dritten, wobei diese Dritten durch Kanton und Konzessionsgemeinden gemeinsam bestimmt werden sollen. Mittel-fristig soll – so das Ziel gemäss Botschaft – eine Verschiebung der Beteiligungsverhältnisse zu-gunsten der öffentlichen Hand stattfinden. Durch die in der Beteiligungsstrategie angestrebten höheren Beteiligungen an den Wasserkraftwerken wird sich auch die Menge der Beteiligungs-energie des Kantons und der Konzessionsgemeinden erhöhen. Werden die höheren Strommen-gen von Kanton und Konzessionsgemeinden gemeinsam vermarktet, ergeben sich für beide Chancen von Skaleneffekten. Es ist deshalb vorgesehen, dass der Kanton neben der Grischelectra AG eine zusätzliche Verwertungsgesellschaft als Plattform aufbaut, über welche der Strom des Kantons und – wenn sie es wollen – der Konzessionsgemeinden gemeinsam abgesetzt werden kann. Der Kanton soll dabei nicht selber in die Stromvermarktung einsteigen. Der eigentliche Verkauf soll transaktional durch eigentliche Handelsunternehmen erfolgen. Diese ermöglicht eine zeitlich strategische Flexibilität in der Vermarktung und erfordert im Gegenzug eine Anpas-sung der verschiedenen Vermarktungsinstrumente, um die Risiken abzusichern und möglichst zu beherrschen.